**Obec Liptovské Revúce, Stredná 386, 034 74 Liptovské Revúce**

Vážení vlastníci/držitelia psov,

V poslednom období sa čoraz častejšie stáva, že sa po obci Liptovské Revúce voľne pohybujú psy.

Podľa § 7 ods. 1 písm. f) zák. č. 282/2002 Z. z., ktorým sa upravujú niektoré podmienky držania psov , priestupku sa dopustí DRŽITEĽ psa, ak nezabráni **voľnému pohybu** **psa** okrem priestorov na to určených. **Za uvedený priestupok môže obec uložiť pokutu do 165,-€**

Obec tiež môže dať **podnet na preskúmanie takýchto situácií** príslušným orgánom veterinárnej správy.

Podľa § 22 ods. 6 zákona č. 39/2007 Z. z. o veterinárnej starostlivosti v znení neskorších predpisov **vlastník zvieraťa alebo držiteľ zvieraťa je povinný zabezpečiť opatrenia na zabránenie úteku zvieraťa,** jeho neplánovaného rozmnožovania alebo nežiaduceho rozmnožovania**. Ak tak neurobí, dopúšťa sa tým priestupku podľa § 48 ods. 3 písm. h) zákona č. 39/2007 Z. z. o veterinárnej starostlivosti v znení neskorších predpisov. Za uvedený priestupok môže orgán veterinárnej správy uložiť pokutu od 400,- € do 1000,- € (fyzickým osobám) a od 2500,- € do 40 000,- € (fyzickej osobe – podnikateľovi alebo právnickej osobe).**

**V záujme predchádzania prípadných útokov voľne pohybujúcich sa psov**

**Vás žiadame dodržiavať**

**zák. č. 282/2002 Z. z. ktorým sa upravujú niektoré podmienky držania psov a zák. č. 39/2007 Z. z. o veterinárnej starostlivosti v znení neskorších predpisov.**